title: Cartagena de Indias
text: Tigis kene lentefa krimta ke Kolombia, bravon ice ceda ke Kariba bira, Cartagena de Indias widava va lozolonaf sayakaf trumindeem ke Geefa Amerika digir. Gejopafo tigixo ke widava dizver da bata tulanya ke sayakafa vegeduropa ke XVI-eafa ik XVIII-eafa decemda dere tiyir tan lozolonaf molt ke Kariba gola. Molt ke Cartagena ( do tel ke La Habana is tel ke San Juan de Puerto Rico ) tiyir benelafa gluyaxa moe vawa vane taltefa India num luzap ke vestasa izva ke tamava is yon biraf kazaf zalorap. Koe vwepafa nuda ke bata boniarugalafa folkayenafa widava, va jontika wideytafa cugexa isu alkafa isu vredafa, i va cugexa tisa listapafa is zolonapafa.